Document ID: /roh_data/filtered/fineweb-2-filterrobots_roh.jsonl.gz/26400

Il congedi da paternitad duai vinavant restar ina chaussa facultativa, di la cussegliera naziunala Diana Gutjahr da la PPS Turgovia e copresidenta dal comité cun exponents da differentas partidas. E tenor l’anteriur cusseglier naziunal da la PCD Arthur Loepfe saja l’organisaziun da la vita da famiglia il pensum dals geniturs. El refusia in’ordinaziun statala da vacanzas.
Custs da var 229 milliuns francs
Il parlament aveva decis en la sessiun d’atun d’introducir in congedi da paternitad pajà da duas emnas. La Confederaziun quinta cun custs da radund 229 milliuns francs ad onn. Tant ils lavurants sco ils patruns pajassan quai cun pertschients da paja supplementars.
RR novitads 16:00